CELEX: 32005R2098
Language: hu
Date: 2005-12-20 00:00:00
Title: A Bizottság 2098/2005/EK rendelete ( 2005. december 20. ) a Dánia lobogója alatt az ICES IIIa övezetben közlekedő hajók sprottnira vonatkozó halászatának újbóli megnyitásáról

21.12.2005   
            
            
               HU
            
            
               Az Európai Unió Hivatalos Lapja
            
            
               L 335/32
            
         
      A BIZOTTSÁG 2098/2005/EK RENDELETE
   
   (2005. december 20.)
   a Dánia lobogója alatt az ICES IIIa övezetben közlekedő hajók sprottnira vonatkozó halászatának újbóli megnyitásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 26. cikke (4) bekezdésére,
   tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 21. cikke (3) bekezdésére,
   mivel:
   
               (1)
            
            
               A bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2005. évre történő meghatározásáról szóló, 2004. december 22-i 27/2005/EK tanácsi rendelet (3) kvótákat határoz meg a 2005. évre.
            
         
               (2)
            
            
               2005. október 9-én Dánia megtiltotta a sprottni halászatát az ICES IIIa övezetben lobogója alatt közlekedő hajók számára.
            
         
               (3)
            
            
               Az 1779/2005/EK bizottsági rendelet (4) megtiltja a sprottni halászatát a Dánia lobogója alatt közlekedő vagy az ott bejegyzett hajók számára az ICES IIIa. övezetben.
            
         
               (4)
            
            
               2005. november 15-én Svédország átruházott Dánia számára 1 000 tonna sprottnira vonatkozó kvótát az ICES IIIa övezetben. Következésképpen engedélyezni kell a Dánia lobogója alatt közlekedő vagy ott bejegyzett hajók számára a sprottni halászatát az ICES IIIa övezetben. Az 1779/2005/EK rendeletet ezért hatályon kívül kell helyezni,
            
         ELFOGADTA EZT A RENDELETET:
   1. cikk
   Halászat újbóli megnyitása
   2005. november 28-tól a Dánia lobogója alatt közlekedő vagy ott bejegyzett hajók számára újból engedélyezni kell a sprottni halászatát az ICES IIIa övezetben.
   2. cikk
   Hatályon kívül helyezés
   Az 1779/2005/EK rendelet ezennel hatályát veszti.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2005. november 28-tól kell alkalmazni.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. december 20-án.
      
         
            a Bizottság részéről
         
         Jörgen HOLMQUIST
         
         
            halászati és tengerészeti főigazgató
         
      
   
   
      (1)  HL L 358., 2002.12.31. 59. o.
   
      (2)  HL L 261., 1993.10.20., 1. o. A legutóbb a 768/2005/EK rendelettel (HL L 128., 2005.5.21., 1. o.) módosított rendelet.
   
      (3)  HL L 12., 2005.1.14., 1. o. A legutóbb az 1936/2005/EK rendelettel (HL L 311., 2005.11.26., 1. o.) módosított rendelet.
   
      (4)  HL L 288., 2005.10.29. 12. o. A sprottninak a Dánia lobogója alatt közlekedő tengerjáró hajókról való halászatának tilalma.